《青龙江醉眠亭》
宋代·陈舜俞

酒担长轻六印腰，醉中一枕敌千朝。
兴亡藐比荣枯柳，聚散看同旦暮潮。
清兴本应尘外得，香魂徒向水边招。
已闻佳士过从约，不为东风返画桡。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。